Държавен вестник, бр. 86, 2012 г., стр. 37

БРОЙ  86	
Д Ъ Р Ж А В Е Н  В Е С Т Н И К 	
СТР.  37  
(2) Праволинейният участък на марки­
ровката на площадката за обратен завой е 
успореден на външния край на площадката 
за обратен завой.
Чл. 151. (1) Проектирането на кривата, поз­
воляваща самолетът да извърши 180-градусов 
обратен завой, е необходимо да е съобразено с 
ъгъла на носевия колесник, не превишавайки 
45 градуса.
(2) Проектирането на маркировката на 
площадката за обратен завой е необходимо да 
е такова, че когато кабината на екипажа на 
самолета е върху маркировката на площадката 
за обратен завой, отстоянието от което и да 
е колело на водещия колесник на самолета 
до ръба на настилката на площадклата за 
обратен завой не може да бъде по-малко от 
показаните в чл. 81.
Чл. 152. (1) Маркировката на площадката 
за обратен завой е непрекъсната по дължина 
и с широчина поне 15 cm. 
(2) За по-лесно маневриране на самолети 
с кодова буква E и F може да се увеличи от­
стоянието от колелата на водещия колесник 
до външния край на площадката за обратен 
завой съгласно чл. 82.
Раздел III
Маркировка на мястото за изчакване за ПИК
Чл. 153. (1) На мястото за изчакване за 
ПИК се нанася маркировка по протежение 
на мястото за изчакване при рулиране.
(2) Оборудването със знаци на мястото 
за изчакване за ПИК се извършва съгласно 
чл. 309 – 313. 
(3) На мястото на пресичане на ПР с не­
оборудвана ПИК, ПИК за неточен подход за 
кацане или писта за излитане маркировката 
на мястото за изчакване за ПИК съответства 
на схема А от фиг. 12. 
(4) Когато се осигурява едно място за 
изчакване за ПИК, на мястото на пресича­
не на ПР и ПИК за точен подход за кацане 
по категории I, II или III, маркировката на 
мястото за изчакване за ПИК съответства 
на схема А от фиг. 12. Когато в мястото на 
такова пресичане се осигуряват две или три 
места за изчакване за ПИК, маркировката на 
по-близкото (най-близкото) до ПИК място за 
изчакване при рулиране съответства на схема 
А от фиг. 12, а на по-отдалечените от ПИК 
маркировки – на схема Б от фиг. 12.
(5) Маркировката на мястото за изчакване 
за ПИК, нанесена на мястото за изчакване за 
ПИК, се изпълнява съгласно схема А от фиг. 12.
(6) Когато се изисква мястото за изчакване 
за ПИК да се вижда по-добре, маркировката 
на мястото за изчакване за ПИК се изпълнява 
съгласно схема А или Б от фиг. 13.
(7) Когато маркировката на мястото за 
изчакване за ПИК, изпълнена по схема Б, 
се разполага в участък, където дължината є 
би превишила 60 m, на повърхността в края 
на маркировката на мястото за изчакване за 
ПИК се нанася условният знак „САТ II“ или 
„САТ III“ (в зависимост от категорията) с ед­
накви максимални интервали от 45 m между 
съседните знаци. Височината на буквите е не 
по-малко от 1,8 m и те се разполагат не по-
далече от 0,9 m от границата на маркировката 
на мястото за изчакване.
 
Фиг. 13. Маркировка на мястото за изчакване 
за ПИК
(8) Маркировката на мястото за изчакване 
за ПИК, при ПИК или пресичащи се ПИК 
се нанася перпендикулярно на осевата линия 
на ПИК като част от стандартния маршрут 
за рулиране.
(9) Схемата на маркировката по ал. 8 от­
говаря на схема А от фиг. 13.
Раздел IV
Маркировка на междинни места за изчакване
Чл. 154. (1) Маркировката на междинни 
места за изчакване се нанася по протежение 
на междинните места за изчакване.
(2) Маркировката на междинно място за 
изчакване се нанася върху извеждащата гра­
ница на обособената площадка за премахване 
на обледеняването или противообледенителна 
обработка, свързана с ПР.
(3) Когато маркировката на междинното 
място за изчакване се нанася върху мястото 
на пресичане на две ПР с изкуствена настил­
ка, тя се разполага напречно на ПР, на дос­
татъчно разстояние от най-близкия край на 
пресичащата ПР за осигуряване на безопасно 
разстояние между рулиращи ВС. Маркиров­
ката съвпада по място със светлините на 
стоп-линията или светлините на междинното 
място за изчакване, ако има такива. 
(4) Разстоянието между маркировката на 
междинното място за изчакване до извежда­
щата граница на обособената площадка за 
премахване на обледеняването или противо­
обледенителна обработка и осевата линия на 
свързаната ПР е най-малко равно на разсто­
янието, дадено в колона 11 на табл. 4.
(5) Маркировката на междинното място 
за изчакване е пунктирана линия, както е 
показано на фиг. 12.